นักวิเคราะห์มั่นใจเศรษฐกิจฟื้น แต่ห่วงการเมือง-มาบตาพุดฉุด ดัชนีผันผวน 220 จุด
นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ เปิดเผยผลสำรวจความเห็นนักวิเคราะห์ครั้งล่าสุดว่า&nbsp;นักวิเคราะห์ได้ปรับเพิ่มคาดการณ์ดัชนีหุ้นปลายปี 52 เป็นเฉลี่ย 726 จุด&nbsp;จากคาดการณ์เดือนกันยายน 674 จุด&nbsp;และคาดดัชนีหุ้นปลายปี 53 อยู่ที่ 812 จุด โดยประเมินดัชนีสูงสุดในปี 53 ไว้ที่ 845 จุด และต่ำสุดที่ 625 จุด
24 ธ.ค. 2552

นายสมบัติ นราวุฒิชัย เลขาธิการสมาคมนักวิเคราะห์หลักทรัพย์ เปิดเผยผลสำรวจความเห็นนักวิเคราะห์ครั้งล่าสุดว่า นักวิเคราะห์ได้ปรับเพิ่มคาดการณ์ดัชนีหุ้นปลายปี 52 เป็นเฉลี่ย 726 จุด จากคาดการณ์เดือนกันยายน 674 จุด และคาดดัชนีหุ้นปลายปี 53 อยู่ที่ 812 จุด โดยประเมินดัชนีสูงสุดในปี 53 ไว้ที่ 845 จุด และต่ำสุดที่ 625 จุด
ปัจจัยบวกมาจากมาตรการกระตุ้นเศรษฐกิจของไทย รวมถึงแผนปฏิบัติการไทยเข้มแข็ง และการฟื้นตัวของเศรษฐกิจโลกและประเทศคู่ค้าของไทย ทำให้นักวิเคราะห์ปรับเพิ่มประมาณการอัตราการเติบโตทางเศรษฐกิจปี 52 เป็นติดลบ 3.2% ฟื้นขึ้นจากติดลบ 3.4% และตัวเลขปี 53 จะเติบโต 3.5% จากที่คาดไว้เดิมโต 3.2%
อย่างไรก็ตาม แนะภาครัฐจับตาปัญหาสำคัญสามเรื่อง ได้แก่ ปัญหาทางการเมือง ปัญหามาบตาพุด และปัญหาเศรษฐกิจ  พร้อมเร่งดำเนินการสามด้าน คือ แก้ไขปัญหามาบตาพุด  เร่งรัดการเบิกจ่ายและการดำเนินโครงการไทยเข้มแข็ง รวมถึงสร้างความสมานฉันท์ในสังคม